**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

**POSĖDŽIO PROTOKOLAS**

2021-11-24 Nr. TAR-129

Posėdžio data – 2021 m. lapkričio 23 d.

Pradžia – 13.00 val. (nuotoliniu būdu)

Posėdžio pirmininkas – Kazys Bagdonas.

Posėdžio sekretorė – Lietutė Demidova.

Posėdyje dalyvauja komiteto nariai: Arvydas Cesiulis, Antanas Kontautas, Alina Velykienė, Jurij Šeršniov, Vaida Raugelė. Nedalyvauja Artūras Razbadauskas.

Posėdyje dalyvauja Savivaldybės administracijos darbuotojai: Socialinės paramos skyriaus vedėja A. Liesytė, Savivaldybės administracijos vyr. patarėja S. Tamašauskienė.

DARBOTVARKĖ:

1. Dėl Klaipėdos miesto nevyriausybinių organizacijų tarybos sudėties patvirtinimo. Pranešėja A. Liesytė.

2. Informacija apie VŠĮ Klaipėdos universitetinės ligoninės modernizavimo projekto eigą. Pranešėja S. Tamašauskienė.

Patvirtinta (už- 6).

1. SVARSTYTA. Klaipėdos miesto nevyriausybinių organizacijų tarybos sudėties patvirtinimas.

Pranešėja – A. Liesytė. Primena, kad klausimas buvo svarstytas praėjusiame komiteto posėdyje. Klausimą pasiūlyta atidėti kitam komiteto posėdžiui ir ištaisyti klaidas. Dabar pateiktame sprendimo projekte patikslinamas 1 punktas ir siūloma pakoreguoti - nurodomas Jaroslav Dvorak, atstovaujamos įstaigos statusas, todėl prie jo atstovaujamos įstaigos įrašoma „asociacijos Klaipėdos demokratinės moterų kolegijos savanoris“, o vietoje Astos Zablockytės atstovaujamos organizacijos VšĮ „Klaipėdos irklavimo centras“ (kuri neatitinka nevyriausybinėms organizacijoms keliamų reikalavimų) įrašoma „Asta Zablockytė, asociacijos Klaipėdos irklavimo klubo sporto vadybininkė.

V. Raugelė sako, kad sprendimo projekto koregavimas parodo, kad už sprendimo slypi požiūris, problematika, suvokimas, neaiškus tokios srities kuravimas. V. Raugelė pažymi, kad NVO sektorius labai svarbus - tokiam sektoriui svarbu perduoti kuo daugiau paslaugų ir pilotinių projektų. Tikina, kad NVO reikia pagalbos, nukreipimo, įvedimo į darbus.

A. Velykienė sako, kad labai svarbus NVO kompetencijų ugdymas – turime jiems padėti stiprėti, svarbu perduoti jiems kuo daug projektų. Teigia, kad savivalda turi padėti nevyriausybiniam sektoriui augti.

A. Kontautas mano, kad kuo greičiau atkreipsime dėmesį į NVO – tuo bus geriau.

NUTARTA. Pritarti pateiktam sprendimo projektui su 1 punkto pakeitimu (bendru sutarimu).

2. SVARSTYTA. Informacija apie VŠĮ Klaipėdos universitetinės ligoninės modernizavimo projekto eigą.

Pranešėja – S. Tamašauskienė. Informuoja, kas padaryta nuo praėjusio komiteto posėdžio. S. Tamašauskienė sako, kad gavus SAM informaciją buvo manoma, kad gal vertėtų pristabdyti projektą (bent laikinai), tačiau paaiškėjus, kad įstatymo pakeitimas, kaip buvo planuota Seime nebus priimtas gruodžio mėnesį, įstatymo pakeitimas nusikels į vasario mėn., o miesto Taryboje bus svarstoma dar vėliau, nebenorėjome stabdyti ligoninės modernizavimo proceso ir nutarėme toliau vykdyti numatytus veiksmus. Šiuo metu siekime išsiaiškinti, kokius saugiklius ir sąlygas galėtume įrašyti skelbiamo pirkimo konkurso dokumentuose, kad apsidrausti nuo galimų rizikų. Laukiame atsakymų Viešųjų pirkimų tarnybos, teisininkų, konsultantų. 2022-2024 metams yra nusimatytos lėšos.

A. Velykienė sako, kad svarbu komitetui žinoti, kokia kryptimi einame ir koks numatytas finansavimas. Pažymi, kad negalima pirki projektavimo kartu su rangos darbais. Teigia, kad perkant projektavimą kartu su rangos darbais neįmanoma žinoti, kiek kainuos pats objektas. A. Velykienė sako nežinanti, ką daro Savivaldybės administracija, tačiau Taryba nepritarė tokiam pirkimui (projektavimas kartu su rangos darbais). Valstybės kontrolė ir Viešųjų pirkimų tarnyba nerekomenduoja tokio pirkimo. Siūlo įvertinti ar reikia eiti tuo keliu. Prašo pateikti informaciją tarybai.

V. Raugelė teigia, kad norint eiti kitu keliu reikės keisti ne vieną sprendimą.

A. Cesiulis pritaria A. Velykienei, kad toks pirkimas (projektavimas kartu su rangos darbais) nėra pats geriausias sprendimo būdas. Primena, kad klausimas buvo keliamas Kolegijos posėdyje ir kaip jis bus sprendžiamas toliau - negali pasakyti.

K. Bagdonas mano, kad galėtų keli komiteto nariai dalyvauti svarstant klausimą Savivaldybių asociacijos pasitarime.

V. Raugelė sako, kad turime vadovautis priimtais sprendimais. Šiandien neturime nei medžiagos, nei rengiamės svarstyti reformos klausimo. Teigia, kad komiteto narys, dalyvaudamas Savivaldybių asociacijos pasitarime turėtų išreikšti komiteto poziciją, o ne komiteto nario.

A. Cesiulis prašo kreiptis į Savivaldybės administraciją, kad ši paaiškintų argumentus, kodėl atliekamas toks pirkimas (projektavimas kartu su rangos darbais). Mano, kad tai ne pat geriausias kelias ir parinktas Savivaldybės administracijos modelis.

K. Bagdonas prašo įtraukti jį patį į administracijos darbo grupę šių klausimų sprendimui. Mano, kad Savivaldybės administracija turi rengti sprendimo projektą dėl kitų finansavimo šaltinių projektui įgyvendinti.

A. Velykienė sako, kad tai darbas mero su Vyriausybe ir SAM.

V. Raugelė šiuo klausimu nesiūlo priimti jokių nutarimų. Teigia, kad priimti sprendimus galima atitinkamame lygmenyje su atitinkama medžiaga. Siūlo tik išklausyti informaciją.

A. Cesiulis sutinka, kad diskutuoti šiandien nebereikia.

K. Bagdonas teikia siūlymą komiteto vardu – rekomenduoti Savivaldybės administracijai ieškoti kitų finansavimo šaltinių.

Komitetas nepritaria siūlymui ieškoti kitų finansavimo šaltinių.

NUTARTA. Kreiptis į Savivaldybės administraciją, kad ši pateiktų argumentus, kodėl perkamas projektavimas kartu su rangos darbais, o ne atskirai projektavimas ir atskirai rangos darbai.

Posėdis baigėsi 14.00 val.

Posėdžio pirmininkas Kazys Bagdonas

Posėdžio sekretorė Lietutė Demidova